proxectonos/corpus_dominio_legal_administrativo_tmp huggingface dataset:
10/10/2012 | Administración LocalMunicipal
Culleredo
Urbanismo
Vehículos abandonados

Presumido o abandono dos vehículos que de seguido se relacionan, e co fin de que sirva de notificación aos seus propietarios nos termos establecidos no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, faise pública a relación co fin de que os seus propietarios procedan á retirada dos vehículos da vía pública no prazo de 10 días hábiles contados a partir do seguinte ó da inserción deste anuncio no Boletín Oficial da Provincia. Transcorrido este prazo, ordenarase o traslado e depósito durante o prazo de 2 meses dos devanditos vehículos á nave municipal, cos custos a cargo do propietario, de onde poderá retiralo tras aboar as taxas correspondentes. Culleredo, 28 de setembro de 2012 O concelleiro delegado da Área de Medio Ambiente, Servizos e Obras Asdo.: Narciso Marzoa Martínez (P. D. Resolución de 22.06.2011; BOP de 11.07.2011)
10/10/2012 | Administración LocalMunicipal
Ames
Delegación de firma

ANUNCIO Por esta Alcaldía, con data 27 de setembro de 2012, mediante Decreto núm.2038/2012, delegouse a sinatura diaria de oficinas xerais do día 28 de setembro no concelleiro don Bernardo Moar Míguez. O que se fai público para xeral coñecemento e en cumprimento do establecido na lexislación vixente. Ames, 27 de setembro de 2012. O alcalde Santiago V. Amor Barreiro
10/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29791 Comunidade de Augas Castro do Seixo (Sobrado)

EXPEDIENTE: DH. A15.29791 Julio Antonio Natividad Teresa Castilleja Anastase, con DNI XXXXXXXXX, en representación da Comunidade de Augas Castro do Seixo, solicita de Augas de Galicia unha concesión de augas públicas coas seguintes características: SOLICITANTE: Comunidade de Augas Castro do Seixo CAUDAL: 0,114 litros/segundo DESTINO: uso doméstico e gandeiro ORIXE: manancial situado na parcela 773 do polígono 31 LUGAR: Revolta do Pan Mouro - Castro do Seixo PARROQUIA: Codesoso (San Miguel) CONCELLO: Sobrado Solicita autorización para unha concesión de augas para o abastecemento de tres vivendas e estabulacións gandeiras no lugar de Castro do Seixo, parroquia de Codesoso, Concello de Sobrado. O aproveitamento consiste na captación do manancial existente dentro da parcela 773 do polígono 31 “Revolta do Pan Mouro”, da Comunidade do Monte Veciñal en Man Común San Miguel de Codesoso, mediante un pozo de aros prefabricados; dende o pozo a auga lévase a través dunha tubaxe de 50 mm ata a parcela 674 do polígono 31 onde se situará un depósito de subministro de 11,25 m 3. A partir do depósito abastécense as vivendas de Castro do Seixo mediante tubaxe de 40 mm. O presente anuncio ten por obxecto abrir a regulamentaria información pública que prescribe o artigo 109 do regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 26 de setembro de 2012 O xefe do servizo territorial Ángel Gómez Rey
30/10/2012 | Administración LocalMunicipal
Vedra
Secretaría-Intervención
Licitación de camión compactador de recollida de residuos sólidos urbanos

ANUNCIO Licitación da contratación do subministro correspondente a “camión compactador de recollida de residuos sólidos urbanos” 1) Entidade adxudicadora: datos xerais e datos para a obtención da información. a) Organismo: Concello de Vedra. b) Dependencia que tramita o expediente: Secretaría. c) Obtención de documentación e información: Secretaría do Concello, Avda. M. M. Gómez Lorenzo, 1, 15885 Vedra. Teléfono 981-814612. Fax 981-503331. Correo electrónico: mercedes. pereiras@vedra. dicoruna. es Enderezo de internet do perfil do contratante: http://www.concellodevedra.com2) Obxecto do contrato.2. a.–Tipo: contrato de subministro.2. b.–Descrición: camión compactador de recollida de residuos sólidos urbanos.2. c.–Prazo de entrega: 60 días.3) Tramitación e procedemento.3.1.–Tramitación ordinaria.3.2.–Procedemento aberto con diversos criterios de adxudicación.3.3.–Criterios de adxudicación: os establecidos na cláusula novena do prego de cláusulas administrativas particulares que rexen a contratación.4) Valor estimado do contrato: 121.900,83 €. 5) Orzamento base de licitación: 147.500,00 €. 6) Financiamento do contrato: 80% con cargo á Deputación Provincial e 20% con cargo a recursos propios.7) Garantias esixidas.7. a.–Garantia provisional: 3.657,00 €. 7. b.–Garantía definitiva: 5% do importe de adxudicación do contrato, excluído o IVE.8) Requisitos específicos do contratista: a solvencia económica e financeira e a solvencia técnica e profesional acreditarase conforme ao establecido na cláusula sexta do prego de cláusulas administrativas particulares que rexen a contratación.9) Presentación de ofertas.9.1.–Data límite de presentación: ata as 14.00 horas do décimo quinto día natural dende o seguinte ao da publicación deste anuncio no Boletín Oficial da Provincia. A publicación do presente anuncio efectuarase nos seguintes medios: BOP de A Coruña e no perfil do contratante do Concello de Vedra.9.2.–Modalidade de presentación: en dous sobres pechados de acordo co establecido na cláusula sétima do prego de cláusulas administrativas particulares que rexen esta contratación.9.3.–Lugar de presentación: as proposicións poderán presentarse por correo, telefax ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común 9) Apertura das proposicións. A mesa de contratación constituirase o quinto día hábil tras a finalización do prazo de presentación das proposicións, ás 12.00 horas.10) Gastos de publicidade: son por conta do adxudicatario.11) Exposición de pregos: perfil do contratante (www.concellodevedra.com). Vedra, 21 de outubro de 2012. O ALCALDE Asdo.: Carlos Martínez Carrillo
30/10/2012 | Administración LocalMunicipal
Pontedeume
Aprobación provisional modificación ordenanzas fiscais

O Pleno do Concello, en sesión ordinaria celebrada o 25 de outubro de 2012, acordou aprobar con carácter provisional a modificación das seguintes ordenanzas fiscais: - Ordenanza fiscal nº 14 reguladora do imposto sobre o incremento de valor dos terreos de natureza urbana. - Ordenanza fiscal nº 3 reguladora da taxa por ocupación de subsolo, solo e voo da vía pública. - Ordenanza fiscal nº 9 reguladora da taxa polo mantemento da rede de saneamento (rede de sumidoiros) e depuración de augas residuais. - Ordenanza fiscal nº 15 reguladora da taxa polo subministro de auga potable. - Ordenanza fiscal nº 22 reguladora da taxa por recollida de lixo. - Ordenanza fiscal nº 28 reguladora da taxa pola prestación do servizo público da piscina municipal e ximnasio. De conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, os acordos indicados e as ordenanzas correspondentes sométense a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que se estimen oportunas. De non presentarse reclamacións dentro do dito prazo, entenderase automáticamente elevado a definitivo o acordo ata entón provisional sen necesidade de acordo plenario. Pontedeume, 26 de outubro de 2012 O alcalde Gabriel Torrente Piñeiro
30/10/2012 | Administración LocalMunicipal
Outes
Anuncio do anexo ao padrón de vehículos de 2012 para a súa publicación ordinaria no BOP

A Xunta de Goberno Local deste Concello, en sesión de 22 de outubro de 2012, aprobou o anexo ao padrón fiscal do imposto sobre vehículos de tracción mecánica do ano 2012, composto por un total de 6 recibos, comenzando por Mercedes Elvira Tata Krasimirova, Roberto Ramon Rufie Zahran, e rematando por Adrian Cristo Pascual de Riquelme Barza, Adrian Vasile Nekkach Onetti. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 20 de novembro de 2012 ata o día 20 de xaneiro de 2013. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 23 de outubro de 2012. O ALCALDE, Asdo.: Carlos Enrique López Crespo.
30/10/2012 | Administración LocalMunicipal
Irixoa
Modificación orzamentaria 7/2012 e corrección erros anuncio modificación orzamentaria 6/2012

Aprobado definitivamente o expediente de modificación orzamentaria nº 7/2012, mediante resolución da Alcaldía do 18-10-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. CORRECCIÓN DE ERROS: advertido un erro no noso anuncio nº 2012/11042, publicado no BOP do 11-9-2012, procédese a súa corrección: No cadro de novo resumo por capítulos, onde di “Ingresos capít.2 Transferencias de capital importe actual 198.000” debe dicir “Ingresos capít.1 Impostos directos importe actual 198.000”. Irixoa, 22 de outubro de 2012 O alcalde Antonio Deibe Sanmartín
30/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 180/2012

Resolución do 11 de outubro de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa e a declaración de utilidade pública, en concreto, da instalación eléctrica no concello de Teo (N.° Expte. IN407A 180/2012). Para os efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. n.° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C., R. B. T., Devesa-Feros. Situación: Teo. Características técnicas: Liña eléctrica de media tensión subterránea, a 20 kV, cunha lonxitude de 0,396 km, coa orixe e remate na L. M. T. S. SNT-803 entre o C. T. Feros (Expte. IN407A 2/2002) e o C. T. Devesa-Sur (Expte. IN407A 319/2007) unha vez que entre e saia do C. T. proxectado, condutor tipo RHZ1-2OL-12/20 kV.3x(1 x240 Al). Centro de transformación prefabricado, cunha potencia de 160 kVA., e unha relación de transformación de 20.000/400-230 V. Nova rede de baixa tensión aérea, cunha lonxitude de 1,302 km e condutor RZ, en apoios de formigón con orixe no C. T. proxectado. Rede soterrada de baixa tensión de 0,020 km, en condutor XZ1, coa orixe no C. T. proxectado e remate na actual rede de B. T. A relación concreta e individualizada dos bens ou dereitos afectados polo procedemento de expropiación forzosa figura no anexo. Todas aquelas persoas ou entidades que se consideren afectadas poderán examina-lo expediente e presentar as súas alegacións nesta Xefatura Territorial, sita no edificio administrativo de Monelos, rúa Vicente Ferrer, 2, 2.° andar, no prazo de vinte días, a partir da última publicación ou notificación individual. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar de notificación, ou ben cando, intentada a notificación, non se puidese realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo n.° 5 da Lei do 16 de decembro de 1954 sobre expropiación forzosa. A Coruña, 11 de outubro de 2012. Susana Vázquez Romero Xefa territorial da Coruña RELACIÓN DE PROPIETARIOS BENS E DEREITOS AFECTADOS Expte. n.° 180/12. CONCELLO: TEO. PROVINCIA: A Coruña LMTS, CTC, RBT DEVESA-FEROS
30/10/2012 | Administración LocalMunicipal
Bergondo
Secretaría
Recurso contencioso-administrativo P. abreviado 0000195/2012

O día 17 de outubro de 2012, e co número 9768, segundo o R. X. de Entrada deste concello, recibiuse un escrito procedente do Xulgado do Contencioso Administrativo n.4 en relación co asunto arriba citado. No citado escrito solicitase, en base ao previsto no artigo 48 da Lei 29/1998 de 13 de xullo, reguladora da Xurisdición Contencioso-Administrativa (LXCA), a remisión do expediente administrativo en cuestión, e, emprazando a este Concello de acordo co preceptuado no artigo 50 do citado texto legal; e, así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos segundo se recolle no número 1 do artigo 38. En consecuencia, polo presente, RESOLVO: Primeiro: Ordenar a remisión ao Xulgado do Contencioso-Administrativo núm.4 da Coruña, da copia do expediente completo, foliado e con índice de documentos, tal e como se require, de conformidade co artigo 48 de Lei 29/88 da xurisdicción contencioso-administrativa. Segundo: Comunicar a MAPFRE EMPRESAS, Compañía de seguros, conforme ao artigo 49 da Lei 29/1998 de 13 de xullo, reguladora da xurisdición contencioso-administrativa, como parte interesada no recurso. Terceiro: Que se publique no Boletín Oficial da Provincia para xeral coñecemento, e publicidade a efectos de calquera persoa que se considere interesada. Cuarto: Comunicar ao Tribunal que, consultados os arquivos existentes neste concello, non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1988. Bergondo, 18 de outubro de 2012 A alcaldesa Alejandra Pérez Máquez
30/10/2012 | Administración LocalMunicipal
Negreira
Anuncio relativo á delegación na Deputación Provincial da Coruña das competencias necesarias para a instrucción dos expedientes sancionadores por denuncias cursadas polo Concello por infracción das normas sobre tráfico

ANUNCIO O Pleno da Corporación municipal, na sesión celebrada o día 8 de marzo de 2012, aprobou a delegación na Deputación Provincial da Coruña das competencias necesarias para a instrucción dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a prestación de servizos en materia de sancións por infracción das normas sobre tráfico, circulación de vehículos a motor e seguridade viaria, aprobadas pola Deputación Provincial na sesión plenaria do 26 de xuño de 2009. O que se fai público en cumprimento do artigo 7 da Lei 39/1988, do 28 de decembro, durante o prazo de 30 días hábiles, para os efectos de presentación de alegacións ó devandito acordo. Negreira, 23 de outubro de 2012. José Blanco Pazos Alcalde-presidente
30/10/2012 | Administración LocalMunicipal
Pontedeume
Aprobación inicial da ordenanza específica reguladora das bases para a concesión de subvencións a entidades deportivas e para o fomento de actividades deportivas do ano 2012

O Pleno do Concello de Pontedeume, en sesión ordinaria do 25 de outubro de 2012, aprobou inicialmente a Ordenanza específica reguladora das bases para a concesión de subvencións a entidades deportivas e para o fomento de actividades deportivas do ano 2012. O referido expediente permanecerá exposto ao público no departamento de Intervención por un prazo de 30 días hábiles, contados a partir do día seguinte ao da inserción deste anuncio no Boletín Oficial da Provincia, para que os interesados poidan presentar as reclamacións e suxestións que estimen oportunas, que de producirse deberán ser resoltas pola corporación. No suposto de que non se presenten reclamacións contra o mesmo, entenderase automáticamente elevado a definitivo o acordo ata entón provisional sen necesidade de acordo plenario, de conformidade co que se establece no artigo 49 c) LRBRL, procedéndose á publicación á que fai referencia o artigo 70.2 da Lei 7/1985, do 2 de abril, reguladora das bases do réxime local. Pontedeume, 26 de outubro de 2012 O alcalde Gabriel Torrente Piñeiro
30/10/2012 | Administración LocalMunicipal
Oza dos Ríos
Licenza

Decreto 133/2008: Avaliación de incidencia ambiental Solicitante: FRICUR INSTALACIONES, S. L. Actividade: Venda e reparación de equipos de aire acondicionado e frío industrial Situación: Fraís, n° 42 baixo - Parada. Trámite: información pública Solicitada a licenza municipal para ubicar no referido lugar a actividade anteriormente indicada, sometida a avaliación de incidencia ambiental, por D. Jonathan Raul Macaulay Bollit, en representación de Fricur Instalaciones, S. L., neste Concello tramítase o oportuno expediente. En cumprimento da Lexislación vixente pola que se regula a avaliación da incidencia ambiental, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexan afectados dalgún modo por dita actividade, presenten as observacións que consideren pertinentes. O expediente obxecto desta información se pode consultar nas oficinas municipais en horario de oficina. Oza dos Ríos, a 8 de outubro de 2012 O ALCALDE, Asdo.- José Pablo González Cacheiro.
30/10/2012 | Administración LocalMunicipal
Pontedeume
Aprobación inicial da ordenanza específica reguladora das bases para a concesión de subvencións a entidades culturais e para o fomento de actividades culturais do ano 2012

O Pleno do Concello de Pontedeume, en sesión ordinaria do 25 de outubro de 2012, aprobou inicialmente a Ordenanza específica reguladora das bases para a concesión de subvencións a entidades culturais e para o fomento de actividades culturais do ano 2012. O referido expediente permanecerá exposto ao público no departamento de Intervención por un prazo de 30 días hábiles, contados a partir do día seguinte ao da inserción deste anuncio no Boletín Oficial da Provincia, para que os interesados poidan presentar as reclamacións e suxestións que estimen oportunas, que de producirse deberán ser resoltas pola corporación. No suposto de que non se presenten reclamacións contra o mesmo, entenderase automáticamente elevado a definitivo o acordo ata entón provisional sen necesidade de acordo plenario, de conformidade co que se establece no artigo 49 c) LRBRL, procedéndose á publicación á que fai referencia o artigo 70.2 da Lei 7/1985, do 2 de abril, reguladora das bases do réxime local. Pontedeume, 26 de outubro de 2012 O alcalde Gabriel Torrente Piñeiro
30/10/2012 | Administración LocalMunicipal
Tordoia
Aprobación definitiva orzamento 2012

O Pleno do Concello, en sesión celebrada o pasado día 24 de setembro de 2012, aprobou, con carácter inicial, o orzamento municipal correspondente ao exercicio 2012. O expediente permaneceu exposto ao público durante quince días hábiles nas dependencias da Secrataría municipal, tras a publicación levada a cabo no BOP nº 188, de data 2 de outubro de 2012, sen que contra o mesmo se presentase alegación algunha segundo certificación expedida pola Secretaría da Corporación. Polo que de conformidade co establecido no artigo 169.1 do Real Decreto Lexislativo 2/2004, do 5 de marzo, elévase o dito acordo de aprobación inicial a definitivo. En consecuencia, e de conformidade co establecido no artigo 169.3 do citado corpo legal, faise pública a aprobación definitiva do orzamento municipal do Concello correspondente ao exercicio 2012 e prócedese á publicación do seu resume por capitulos. ESTADO DE GASTOS Así mesmo, cumprimento do disposto no artigo 127 do Real Decreto Lexislativo 781/1986, de 18 de abril, fais público o plantel de persoal para o exercicio 2012, que se reproducede seguido: Clasificación: Grupo segundo Lei 7/2007, de 12 de abril.- número de postos.-situación 1.1. Secretaria-Intervención.-(1).-Grupo A.-Nivel 30. -Propiedade 2.1. Subescala de Xestión-(1)-Grupo A2.- Nivel 24.-Propiedade 2.2. Administrativo-(1)-Grupo C1.-Nivel 22-Propiedade Administrativo-(1)-Grupo C1.-Nivel 22-Excedencia Serv. Especiais Administrativo-(1)-Grupo C1.-Nivel 18-Vacante (incluida en OPE 2011) 2.3. Auxiliar Administrativo-(1)-Grupo C2.-Nivel 18-Vacante(incluida en OPE 2011) 2.4. Subescala Subalterna-(1)-Grupo E.-Nivel 13-Propiedade 3.1. Policia Local (2)-Grupo C1.-Nivel 14-Propiedade-A Extinguir 3.2. Traballadora Social-Grupo A2. Nivel 22-Vacante Conductor para recollida de lixo e outros servicios.-(1)- Propiedade Obreiro de Servizos Múltiples-(2)-Vacante( incluida OPE 2011) Conserxe CPI-(1)-Vacante (incluida OPE 2011 ) Traballadora Social (1) – Indefinido Auxiliar adtvo. Servizos Sociais (1)- Indefinido Axente de Emprego-(1)-Indefinido Animadora Socio-Cultural-(1)-Indefinido Conductor tractorista Municipal-(1)-Indefinido Encargado Biblioteca e Casa de Cultura-(1)-Indefinido Vixilante Deportivo e servicios multiples (1) Indefinido Auxiliar Admvo.(Persoa de confianza da Alcaldía) (1) Conductor tractorista municipal (1) a transformar en indefinido Información Xuvenil(1) Obreiros Servicios Multiples (2) Encargado Biblioteca e Casa da Cultura (1)- a transformar en indefinido Animador Deportivo (1) Vixiante Deportivo e servicios multiples (1) a transformar en indefinido Administrativo (4) Educadora Familar (1) Auxiliar axuda no fogar (10) Peon medio ambiente (1) Tordoia a 23 de outubro de 2012 EL ALCALDE Fdo. Antonio Pereiro Liñares
30/10/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos n.º 5/2012 de aprobación polo Pleno

Na sesión plenaria celebrada o día 26 de outubro de 2012 a Corporación provincial acordou aprobar inicialmente o Expediente de modificación de créditos nº 5/2012. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, ó expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 26 de outubro de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía
30/10/2012 | Administración LocalMunicipal
Ferrol
Unidade de Contratación
Anuncio de reapertura de presentación de proposicións para a licitación do Servizo de vixiancia e servizos complementarios para os centros e instalacións pertencentes ó Excmo. Concello de Ferrol

En relación coa licitación do Servizo de vixiancia e servizos complementarios para os centros e instalacións pertencentes ao Excmo. Concello de Ferrol ( AV 0311 12/32) anúnciase o seguinte: “A Xunta de Goberno Local na sesión celebrada na sesión de data 22/10/2012 adoptou os seguintes acordos: - Modificar a cláusula 30 do prego de cláusulas administrativas particulares para a contratación do Servizo de vixiancia e servizos complementarios para os centros e instalacións pertencentes ao Excmo. Concello de Ferrol (AV 0311 12/32) que pasará a ter o seguinte tenor literal: “30.- SUBROGACIÓN DE PERSOAL. O adxudicatario do contrato quedará obrigado á subrogación do persoal que actualmente ven realizando o servizo nos termos que legalmente proceda. A relación do persoal adscrito ó servizo figura como Anexo VI deste prego.” - Modificar a clasificación esixida, excluindo o subgrupo 3 do Grupo M que figuraba nos pregos, sendo a clasificación a esixir a seguinte: Grupo M, subgrupo 2, categoría c Grupo L, subgrupo 6, categoria c. - Acordar a reapertura do prazo de presentación de proposicións (polo mesmo prazo) para a contratación do Servizo de vixiancia e servizos complementarios para os centros e instalacións pertencentes ao Excmo. Concello de Ferrol (AV 0311 12/32) publicando os correspondentes anuncios de reapertura no BOP, Perfil do contratante e nos xornais La Voz de Galicia e Diario de Ferrol. -Conservar todos os actos realizados ata agora no citado expediente de contratatación, en canto non resultaren afectados polas correccións que se aproban.” Polo exposto a data límite de presentación de ofertas será de 8 (oito) días naturais (procedemento urxente) contados dende o día seguinte ó da última publicación do anuncio de licitación no BOP ou no Perfil do contratante (se o último día para a presentación de ofertas coincidise en domingo ou festivo trasladaráse ó seguinte día hábil). Os gastos de publicación serán de conta do adxudicatario. Ferrol, 22 de outubro de 2012 O concelleiro delegado da Área de Medio Ambiente, Urbanismo, Servicios e Seguridade, Asdo.: Guillermo Evia Pérez
30/10/2012 | Administración LocalMunicipal
Santa Comba
Aprobación definitiva expediente modificación orzamentaria

Transcorrido o prazo de 15 días hábiles para someter a exposición pública o expediente de modificación de créditos 1/2012, de competencia do Pleno, coa modalidade de transferencia de créditos, non téndose presentado reclamacións ao mesmo, enténdese elevado a definitivo o acordo de aprobación inicial adoptado polo Pleno da Corporación o 27/09/2012. Consonte ao artigo 169.3 do RDL 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2012, co seguinte detalle: De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recurso contencioso-administrativo, nos termos e prazos fixados na Lei de Xurisdición Contencioso- Administrativa. Santa Comba, 25 de outubro de 2012. O ALCALDE-PRESIDENTE, Asdo.: Antonio Manuel Landeira Gallardo.
30/10/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Modificación e aprobación das ordenanzas fiscais e reguladoras de prezos públicos da Deputación Provincial da Coruña

Na sesión plenaria celebrada o día 26 de outubro de 2012, a Corporación provincial aprobou con carácter inicial a modificación das seguintes ordenanzas: · Modificación da Ordenanza Fiscal Xeral. · Modificación da Ordenanza Fiscal nº 2 reguladora da taxa polo servizo de publicacións do Boletín Oficial da provincia. · Modificación da Ordenanza Fiscal nº 3 reguladora da taxa pola expedición de documentos, actividades administrativas e dereitos de exame. · Modificación da Ordenanza Fiscal nº 4 reguladora da taxa polos servizos no Polígono Industrial de Sabón. · Modificación da Ordenanza Fiscal nº 8 reguladora da taxa polas autorizacións de utilizacións privativas e aproveitamentos especiais nas vías provinciais. · Modificación da Ordenanza Fiscal nº 10 reguladora da taxa polos servizos no Conservatorio de Danza. · Modificación da Ordenanza Fiscal nº 11 reguladora da taxa polos servizos nos establecementos provinciais de Servizos Sociais. · Modificación da Ordenanza nº 12 reguladora do prezo público polos servizos no centro residencial docente Calvo Sotelo. · Modificación da Ordenanza nº 13 reguladora do prezo público pola utilización da pista polideportiva. · Modificación da Ordenanza nº 14 reguladora do prezo público pola utilización do Pazo de Mariñan. Asemade adoptouse o acordo da aprobación inicial da seguinte ordenanza: · Ordenanza nº 15 reguladora do prezo público pola utilización do Instituto de Enseñanza Secundaria (IES) Calvo Sotelo. De conformidade cos artigos 17 do Texto refundido da lei reguladora de facendas locais, aprobado polo Real decreto lexislativo 2/2004, do 5 de marzo, e 49. b) da Lei 7/85 de 2 de abril, de Bases do Réxime Local, os expedientes quedan expostos ao público por un período de trinta (30) días hábiles, co fin de que durante éste se poidan formular as reclamacións que se consideren oportunas. Se non se presentaren reclamacións, a modificación e aprobación destas Ordenanzas fiscais e reguladoras de prezos públicos entenderanse definitivamente aprobadas. A Coruña, 26 de outubro de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía.
30/10/2012 | Administración LocalMunicipal
Arteixo
Urbanismo
Prazo de audiencia relativo ao expediente OE 14/11 DU

PLANEAMENTO E XESTIÓN ANUNCIO Tentada a notificación dos actos e a persoa que logo se dirá e non sendo posíbel practicar a mesma, en virtude do disposto polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX - PAC), notifícase a: – DONA DOLORES SOCORRO BUÑO CAAMAÑO, como último enderezo coñecido na Coruña. Que foi dictada providencia pola Alcaldía do Concello de Arteixo, no día 7 de xuño de 2012, en relación ao expediente OE 14/11 DU, na que se dispón o seguinte: “DISPOÑO que, con carácter previo á incoación do oportuno procedemento, se lle outorgue á dona Bernadette Mary Barnechea Retegi un prazo de DEZ DÍAS para que, poñéndolle de manifesto as actuacións contidas no expediente de referencia, poida alegar e presentar os documentos e xustificacións que estime pertinentes. Arteixo, 7 de xuño de 2012>> A presente providencia, como acto de mero trámite, no admite recurso algún. Tendo en conta que, en atención ao previsto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX - PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de disciplina urbanística do Concello de Arteixo. Arteixo, 10 outubro de 2012. O alcalde-presidente (Por delegación, resolución núm.989/11) Luis Alberto Castro Calvete Concelleiro de Urbanismo
30/10/2012 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do terceiro trimestre do ano 2012

Por resolución da Alcaldía de data 9 de outubro de 2012, aprobase o padrón cobratoria das taxas polo subministro de auga, recollida de lixo e sumidoiros do terceiro trimestre do ano 2012, que abrangue os meses de xullo-agosto-setembro e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 15 de outubro de 2012 O ALCALDE, ASDO) XOSÉ FERNÁNDEZ BARCIA
30/10/2012 | Administración LocalMunicipal
Fene
Secretaría
Suplencia Alcaldía día 16 de outubro de 2012 na primeira tenente de alcalde Rocio Bértoa Puente

Por resolución ditada en data 15 de outubro de 2012, o Sr. Alcalde acordou que a primeira tenente de alcalde, Dona Rocio Bértoa Puente asuma as funcións da alcaldía, o día 16 de outubro do ano 2012, nos termos previstos no art.47 e 48 do Regulamento de organización, funcionamento e réxime xurídico das entidades locais. Fene, a 16 de outubro de 2012. A alcaldesa-acctal, Joseph Michael Mouadine Arseni.
30/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de resolución: IN407A 81/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: proxecto de adecuación C. T. Breixo. Situación: concello da Coruña. Características Técnicas: Centro de transformación non prefabricado cunha potencia de 250 kVA, e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de outubro de 2012 Juana Santos Najhi Aprodu territorial da Coruña
30/10/2012 | Administración LocalMunicipal
Betanzos
Baixas de oficio no padrón municipal de habitantes. Expte. nº 4/12

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 27 de setembro do 2012: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, R E S O L V O: 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. ENRIQUE MAROÑO COUCE Rúa Pescadería, nº 6-1ºI MANUEL ARMANDO GONCALVES RIBEIRO Rúa Noas, nº 7-3º ANTONIO CORTES CRESPO 2ª Venela Clérigos, nº 3-prl JOAO MANUEL DOS SANTOS MARQUES Rúa Noas, nº 7-4º JOSE VICENTE SEIJO ROMERO Rúa Venezuela, nº 15-3ºD HECTOR ENRIQUE OBREGON ORDOÑEZ Rúa Cerca, nº 40-pbj RUTH PICADO DOPICO Rúa Concepción Arenal, nº 9-3ºD SENEN PENA PITA Rúa Rollo, nº 34-3º A MARIA RODRIGUEZ MEIJIDE Rúa Pintor Seijo Rubio, nº 19-4º B 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 22 de outubro do 2012 O secretario Asdo.: Cristóbal Víctor Fraga Bermejo
30/10/2012 | Administración LocalMunicipal
Pontedeume
Aprobación ordenación taxa e aprobación provisional ordenanza fiscal

O Pleno do Concello, en sesión ordinaria celebrada o 25 de outubro de 2012, acordou aprobar a ordenación da taxa polo aproveitamento especial do dominio público local, a favor de empresas explotadoras de servizos de subministracións de interese xeneral e a aprobación con carácter provisional da Ordenanza fiscal nº 35 reguladora da taxa polo aproveitamento especial do dominio público local, a favor de empresas explotadoras de servizos de subministracións de interese xeneral. De conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, o acordo indicado e a ordenanza correspondente sométese a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que se estimen oportunas. De non presentarse reclamacións dentro do dito prazo, entenderase automáticamente elevado a definitivo o acordo ata entón provisional sen necesidade de acordo plenario. Pontedeume, 26 de outubro de 2012 O alcalde Gabriel Torrente Piñeiro
30/10/2012 | Administración LocalMunicipal
Arteixo
Urbanismo
Prazo de audiencia relativo ao expediente OE 16/12 DU

Expte.: OE 16/12 DU Refª.: Mtrn Tentada a notificación dos actos a entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: ENTIDAD DE GESTIÓN AMBIENTAL S. L., como último enderezo coñecido na Coruña. Que foi dictada providencia pola alcaldía do Concello de Arteixo, no día 31 de maio de 2012, en relación ao expediente OE 16/12 DU, na que se dispón o seguinte: Primeiro.- Tramitar orde de execución contra ENTIDAD DE GESTION AMBIENTAL, S. L. na sua condición de propietaria do predio situado na rua Magdalena Kiel, Meicende Arteixo (ref. Catastral 4891505NH4949S) para o cumprimento do disposto no informe dos servizos técnicos medioambientais de data 28 de maio de 2012 anteriormente exposto. Segundo.- Poñer de manifesto a interesada o procedemento incoado para que durante o prazo de DEZ DIAS poida alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común) Arteixo, 31 de maio de 2012>> A presente providencia, como acto de mero trámite, non admite recurso algún. Arteixo, 31 de maio de 2012” Arteixo, 10 outubro de 2012 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
30/10/2012 | Administración LocalMunicipal
Pontedeume
Aprobación inicial expediente modificación de crédito n.º 20/12: subexpediente n.º 02/12 de crédito extraordinario

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións ao expediente de modificación de crédito nº 20/12: subexpediente nº 02/12 de crédito extraordinario financiado con baixas por anulación por un importe total de 5.877,17 euros (CINCO MIL OITOCENTOS SETENTA E SETE EUROS CON DEZASETE CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, na sesión ordinaria que tivo lugar o 25 de outubro de 2012. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 26 de outubro de 2012 O alcalde Gabriel Torrente Piñeiro
30/10/2012 | Administración LocalMunicipal
Oza dos Ríos
Licenza

Decreto 133/2008: Avaliación de incidencia ambiental Solicitante: ELENCOGA, S. L. Actividades Xestor de almacenamiento de residuos industriais non perigosos Situación: Parcela con referencia catastral 15064A011002730000DZ, no lugar de Callobre, parroquia de Cuiña. Trámite: información pública Solicitada a licenza municipal para ubicar no referido lugar a actividade anteriormente indicada, sometida a avaliación de incidencia ambiental, por DªMaria Naira Vilau Erraez, en representación de Elencoga, S. L., neste Concello tramítase o oportuno expediente. En cumprimento da Lexislación vixente pola que se regula a avaliación da incidencia ambiental, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexan afectados dalgún modo por dita actividade, presenten as observacións que consideren pertinentes. O expediente obxecto desta información se pode consultar nas oficinas municipais en horario de oficina. Oza dos Ríos, a 8 de outubro de 2012 O ALCALDE, Asdo.-José Pablo González Cacheiro.
30/10/2012 | Administración LocalMunicipal
Cambre
Expedientes de baixa de oficio no padrón municipal de habitantes

Mediante resolución da Alcaldía de data 10 de outubro de 2012 resolveuse dar de baixa no padrón municipal de habitantes ás persoas que de seguido se relacionan, despois de terlles incoado expedientes de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais, e tralos informes favorables da Sección Provincial do Consello de Empadroamento da Coruña aos devanditos expedientes. Dado que dos informes que obran nos expedientes non consta ningún domicilio para os efectos de notificación aos interesados, publíquese este anuncio no taboleiro de edictos do Concello, así como no Boletín Oficial da Provincia, todo isto de conformidade co establecido no artígo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes, a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa), todo isto sen prexuízo de que poida exercitar, de ser o caso, calquera outro recurso que estime procedente. Cambre, 10 de outubro de 2012. O alcalde Manuel Rivas Caridad